laion/Wikipedia-Exotic huggingface dataset:
הקיקלופ

הקיקלופ הוא מחזה סאטירי שנכתב על ידי אוריפידס במאה ה-5 לפני הספירה לכבוד פסטיבל דיוניסיה באתונה של אותה שנה. פסטיבל דיוניסיה היה פסטיבל דתי גדול שנערך באתונה העתיקה לכבוד האל דיוניסוס. במסגרת הפסטיבל נערכה תחרות מחזות בין המחזאים המרכזיים ביותר באותה שנה. במאה ה-5 לפני הספירה, אוריפידס הציג את המחזה הסאטירי שלו 'הקיקלופ' בתחרות. 'הקיקלופ' היא דמות מרכזית במיתולוגיה היוונית, ובעיקר בסיפור האודיסאה, שבמהלכו אודיסיאוס חוזר במסע של עשר שנים לאחר מלחמת טרויה לביתו. המחזה של אוריפידס מציג נקודת הסתכלות שונה מהסיפור המקורי לכאורה, שמסופר באודיסיאה. אוריפידס שילב בסיפור את הסאטיר שהוא דמות מיתולוגית המורכבת מחצי אדם וחצי תיש, אותה הוא משחרר מידו של הקיקלופ על ידי אודיסיאוס. בדרכו חזרה מטרויה נקלע אודיסיאוס עם עמיתיו אל מערת הקיקלופ פוליפמוס. לאחר שהקיקלופ צולה ואוכל צמד יוונים, מחליט אודיסיאוס להשקות את הקיקלופ ביין, ולפגוע בו. לאחר שאודיסאוס נעלם מהאי, הקיקלופ וסילנוס יושבים לשתות יחד. כשהקיקלופ משתכר הוא מספר שהוא רואה את האלים וקורא לסילנוס בוגד. הקיקלופ חוטף את סילנוס למערה שלו, כשהוא יוצר רושם שבכוונתו לבצע בו מעשים בעלי אופי מיני. אודיסאוס מחליט לפעול שוב. הוא ואנשיו שורפים את עינו של הקיקלופ. הסאטירים (העבדים של הקיקלופ) משתחררים. כשהגיעו לאי אודיאוס סיפר לקיקלופ ששמו "שום-אדם", כך שכשהקיקלופ צרח מי האחראי לפגיעה בו, היה זה כאילו אומר "שום-אדם לא פגע בי". אודיסיאוס עושה טעות ומגלה לקיקלופ את שמו האמיתי בעת בריחתו, ככל-הנראה מתוך רצון לפאר את עצמו. למרות שהצליח לברוח מהקיקלופ, במהלך מסעו בהמשך נתקל אודיסאוס בבעיות רבות הקשורות לפגיעתו בקיקלופ, שכן אביו של הקיקלופ הוא פוסידון אל הים. אוריפידס, הקיקלופ, הוצאת שוקן – תרגומו של אהרן שבתאי. מדיה וקבצים בנושא הקיקלופ בוויקישיתוף הקיקלופ, באתר אנציקלופדיית ההיסטוריה העולמית (באנגלית)
הנסיך ז'אן, דוכס גיז

הנסיך ז'אן, דוכס גיז (בצרפתית: Jean d'Orléans; ‏4 בספטמבר 1874 - 25 באוגוסט 1940), היה ראש בית אורליאן בין השנים 1926–1940, והטוען לכתר צרפת מטעם האורליאניסטים בשם ז'אן השלישי, מלך צרפת. ז'אן נולד ב-4 בספטמבר 1874 בפריז, לנסיך רובר, דוכס שארטר ולפרנסואז, נסיכת אורליאן, בתם של פרנסואה, נסיך ז'ואנוויל ופרנסיסקה, נסיכת ברזיל. בצעירותו רצה ז'אן להתגייס לצבא הצרפתי, אולם נדחה על ידו, ובשל כך הוא התגייס לצבא דנמרק, שם שירת גיסו ולדמר, נסיך דנמרק. לאחר סיום שירותו חזר ז'אן לצרפת והתיישב בלה נוביון-א-תייראש, אן, אותה ירש מדודו אנרי, דוכס אומאל. ב-30 באוקטובר 1899 התחתן ז'אן עם בת דודתו איזבל, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן, ממנה היו לו 4 ילדים. בשנת 1909 עבר ז'אן עם משפחתו ללראצ'ה, מרוקו, אולם לאחר שמרוקו הפכה לפרוטקטורט צרפתי בשנת 1912, נותר ביתו של ז'אן חלק ממרוקו הספרדית, ואילו שדותיו נהיו חלק ממרוקו הצרפתית. עם פרוץ מלחמת העולם הראשונה בשנת 1914 ביקש ז'אן להילחם לצד הצרפתים, אולם נדחה על ידי צרפת, בלגיה ובריטניה, ומשום כך הצטרף לצלב האדום, ואף קיבל על שירותו את עיטור צלב המלחמה. בשנת 1915 נשלח ז'אן לבולגריה, על מנת לשכנעה שלא להצטרף למלחמה, אולם משימתו נכשלה ובולגריה הצטרפה למעצמות המרכז. לאחר המלחמה חזר ז'אן למרוקו, ובשנת 1924 קיבל את התואר דופן צרפת בעקבות מותו של בן דודו - גיסו פרדינן, דוכס מונפנסייה. בשנת 1926 מת גם בן דודו - גיסו פיליפ, דוכס אורליאן ללא ילדים, ובעקבות כך הפך ז'אן לראש בית אורליאן ולתובע לכתר הצרפתי מטעם האורליאניסטים. בעקבות כך נאסר על ז'אן להתגורר בצרפת, ובשל כך הוא חי במרוקו עד למותו ב-25 באוגוסט 1940. ב-30 באוקטובר 1899 התחתן ז'אן עם בת דודתו איזבל, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן, ממנה היו לו 4 ילדים: איזבל, נסיכת אורליאן (1900–1983), התחתנה עם ברונו, רוזן ארקור, ולאחריו התחתנה עם פייר מירא פרנסואז, נסיכת אורליאן (1902–1953), התחתנה עם כריסטופר, נסיך יוון ודנמרק אן, נסיכת אורליאן (1906–1986), התחתנה עם הנסיך אמדאו, דוכס אאוסטה אנרי, רוזן פריז (1908–1999), התחתן עם איזבל, נסיכת אורליאן-ברגנסה מדיה וקבצים בנושא הנסיך ז'אן, דוכס גיז בוויקישיתוף
Wanderer Puppchen

Wanderer Puppchen היא מכונית פתוחה, בסגנון "טורפדו" אשר יוצרה על ידי יצרנית האופניים, כירכרות, אופנועים, ומכוניות הגרמנית Wanderer-Werke AG בין השנים 1912–1926,. השם puppchen אינו שמה הרשמי אלא כינוי עממי ופירושו "בובה" או "בובה קטנה". יוצרו מעל 9,000 יחידות דגמי "Wanderer Puppchen" נרכשו על ידי הצבא הגרמני שהיה קרוי רייכסווהר,(בגרמנית: Reichswehr, "הגנת הרייך"), ושירת בתקופת מלחמת העולם הראשונה. 5/12 PS W1 (יוצר בין השנים 1912-1913) 5/15 PS W2 (יוצר בין השנים 1913-1914) W3 (5/15 PS) (יוצר בין השנים 1919-1914) 5/15 PS W4 (יוצר בין השנים 1919-1924) 5/20 PS W8 (יוצר בין השנים 1925-1926) דגם Wanderer Puppchen מודל "W 3", שנת 2015 דגם Wanderer Puppchen דגם Wanderer Puppchen דגם Wanderer Puppchen מודל "5/20 PS W8" דגם Wanderer Puppchen מודל "W 3" דגם Wanderer Puppchen - מונפק על בול גרמני משנת 1982 דגם Wanderer Puppchen דגם Wanderer Puppchen דגם "Wanderer Puppchen" בשרות הצבא הגרמני (רייכסווהר) מדיה וקבצים בנושא Wanderer Puppchen בוויקישיתוף דגם "Wanderer Puppchen" (1:57 דקות), יו-טיוב יצרנית כלי הרכב הגרמנית "Wanderer-Werke AG" פעלה בין השנים 1896-1945 דגם Wanderer Puppchen, שנת 1920liveauctioneers דגמי "Wanderer Puppchen" מפרט טכניdeacademic דגם "Wanderer Puppchen" מודל 5/12 PS W1 audi.com/corporate/en/company/history/models/wanderer-512-hp-type-w3h דגם "Wanderer Puppchen" מודל "5/15 PS W2" - מפרט טכני ומידותauta5p.eu/lang/en/katalog/auto
בארי קליבו

חברת בארי קליבו היא בין יצרניות ומעבדות הקקאו הגדולות בעולם, עם היקף ייצור שנתי ממוצע של 1.7 מיליון טונות של קקאו. החברה נוצרה בשנת 1996 כתוצאה של מיזוג של יצרנית השוקולד הבלגית קליבו (אנ') והחברה הצרפתית "קקאו בארי" (Cacao Barry). מטה החברה ממוקם בציריך, שווייץ, והיא פועלת בכ-30 מדינות ברחבי העולם. לקוחות החברה הם יצרנים וקמעונאים בתחום מזון, וכן מאפיות, שוקולטיירים ועוד. החברה נסחרת בבורסת SIX השווייצרית, סימון: BARN. חברת קקאו בארי נוסדה על ידי צ'ארלס בארי בשנת 1842. מייסד החברה נסע לאפריקה על מנת לחפש סוגים של פולי קקאו שיאפשרו לו ליצור שוקולד איכותי וייחודי. בשנת 1923 לקח על עצמו אלכסנדר לאקארה להציל את החברה שהייתה בקשיים, וגרם לחברה לקחת מספר פרויקטים שאפתניים לצורך כך. בשנת 1952 החלה קקאו בארי לפעול בתחום שוקולדי גורמה. בשנת 1973 השיקה החברה את מותג "Your demonstration partner" המספק סיוע אישי לחובבנים ולמקצוענים בתחום השוקולד. בשנת 1996, טרם המיזוג, השיקה החברה את המותג "Pure Origine of Cacao Barry". חברת קליבו נוסדה בשנת 1850 על ידי אאוגניוס קליבו כמבשלת שיכר בעיירה וויז שבבלגיה. החברה החלה לייצר טבלאות שוקולד בשנת 1911, וזמן קצר לאחר מכן הפסיקה לייצר מוצרים אחרים ומאותה נקודת זמן עסקה רק בייצור שוקולד. בשנת 1925 החלה החברה לייצר Couverture chocolate - שוקולד איכותי המכיל אחוז גבוה של חמאת קקאו. קקאו בארי וקליבו התמזגו לחברה אחת בשנת 1996. בשנת 1998 הונפקה החברה הממוזגת לראשונה בבורסת SIX השווייצרית, ומאז היא נסחרת שם. 1999 – רכשה את יצרנית השוקולד השווייצרי Carma AG. 2002 – רכשה את יצרנית השוקולד הגרמנית Stollwerck (ומכרה אותה ב-2011). 2003 – רכשה את החברה ההולנדית-בלגית .Luijckx Chocoladen N.V. 2004 – רכשה את החברה השוודית AM Foods amba. 2007 – רכשה את החברה האמריקאית FPI Food Processing International. 2008 – רכשה את החברה המלזית KL-Kepong Cocoa Products Sdn Bhd. ערך מורחב – שוקולד רובי בשנת 2017, דיווחה בארי קליבו כי היא השלימה את פיתוחו של סוג חדש של שוקולד, לאחר שעברו 80 שנים מאז שפותח השוקולד הלבן, סוג השוקולד האחרון שהומצא. לשוקולד החדש היא נתנה את השם: "שוקולד רובי", בשל צבעו הוורדרד. לשוקולד זה יש באופן טבעי (ללא חומרי טעם וצבע) טעם פירותי מתוק-חמצמץ וצבע ורוד. מדיה וקבצים בנושא בארי קליבו בוויקישיתוף אתר האינטרנט הרשמי של בארי קליבו אתר האינטרנט הרשמי של בארי קליבו בארי קליבו, ברשת החברתית פייסבוק בארי קליבו, ברשת החברתית אקס (טוויטר) בארי קליבו, סרטונים בערוץ היוטיוב חלב, מריר, לבן ו"רובי": לראשונה זה 80 שנה - יש סוג חדש של שוקולד, באתר כלכליסט, 5 בספטמבר 2017
EXPSPACE

בתורת הסיבוכיות, המחלקה E X P S P A C E {\displaystyle EXPSPACE} היא קבוצת כל בעיות ההכרעה הפתירות על ידי מכונת טיורינג דטרמיניסטית ב O ( 2 P ( n ) ) {\displaystyle O(2^{P(n)})} במַקום, כאשר  P ( n ) {\displaystyle P(n)} מייצג פונקציה פולינומית של n {\displaystyle n} . (מקצת החוקרים מגבילים את  P ( n ) {\displaystyle P(n)} להיות פונקציה ליניארית) לחלופין, אם אנו משתמשים במכונת טיורינג לא דטרמיניסטית, אנחנו מקבלים את המחלקה  N E X P S P A C E {\displaystyle NEXPSPACE} , אשר שווה ל- E X P S P A C E {\displaystyle EXPSPACE} על ידי משפט סביץ'. E X P S P A C E {\displaystyle EXPSPACE} במונחים של D S P A C E {\displaystyle DSPACE} ו N S P A C E {\displaystyle NSPACE} : E X P S P A C E = ⋃ k ∈ N D S P A C E ( 2 n k ) = ⋃ k ∈ N N S P A C E ( 2 n k ) {\displaystyle {\mathsf {EXPSPACE}}=\bigcup _{k\in \mathbb {N} }{\mathsf {DSPACE}}(2^{n^{k}})=\bigcup _{k\in \mathbb {N} }{\mathsf {NSPACE}}(2^{n^{k}})} בעיית הכרעה  B {\displaystyle B} נחשבת  E X P S P A C E − C o m p l e t e {\displaystyle EXPSPACE-Complete} אם היא שייכת ל- E X P S P A C E {\displaystyle EXPSPACE} , וקיימת לכל בעיה ב-  E X P S P A C E {\displaystyle EXPSPACE} רדוקציה פולינומית אל B {\displaystyle B} . במילים אחרות, קיים אלגוריתם בעל זמן ריצה פולינומי הממפה איברים מבעיה אחת לשנייה. ניתן לחשוב על בעיות E X P S P A C E − C o m p l e t e {\displaystyle EXPSPACE-Complete} כבעיות הקשות ביותר במחלקה  E X P S P A C E {\displaystyle EXPSPACE} . E X P S P A C E − C o m p l e t e {\displaystyle EXPSPACE-Complete} מכילה ממש את  PSPACE, NP, P ורווח בין החוקרים לחשוב כי היא מכילה ממש את EXPTIME. פרק זה לוקה בחסר. אנא תרמו לוויקיפדיה והשלימו אותו.
ג'וואנסון שה

לא ידוע שם זה נכתב במקור בהתאם לסדר המזרחי; שם המשפחה הוא ג'וואנסון. גְ'ווָאנְסוּן שְׁה (בסינית מסורתית: 顓孫師, בסינית מפושטת: 颛孙师, בפין-יין: Zhuānsūn Shī. 503-? לפנה"ס), ידוע גם בתואר הכבוד שלו דְזְה גָ'אנְג (סינית: 子張, פין-יין:Zi Zhang, וייד-ג'יילס: Tzu-chang), היה תלמיד בולט של קונפוציוס, שליווה את קונפוציוס במסעותיו למדינות אחרות, ומאוחר יותר גם יצר אסכולת קונפוציאניזם משלו. גְ'ווָאנְסוּן שְׁה (דְזְה גָ'אנְג) נולד בשנת 503 לפנה"ס, והיה צעיר ב48 שנים מקונפוציוס. על פי הספר "שורש היוחסין" (世本), סבו היה נסיך ממדינת צֶ'ן אשר שימש בממשלת מדינת לוּ, מולדתו של קונפוציוס. על אף שרשומות ההיסטוריון מזהות את דְזְה גָ'אנְג כאיש צֶ'ן, הוא כפי הנראה נולד וגדל במדינת לוּ. דְזְה גָ'אנְג התמצא היטב בטקסים, אך נאמר עליו שהיה חלש ברדיפה אחר אנושיות. דְווָאנְמוּ צְה, תלמיד בולט אחר של קונפוציוס, אמר על דְזְה גָ'אנְג: "אינו מתפאר בהצטיינותו מעוררת ההערצה, אינו מראה שמחה על מעמדו האציל, לא חצוף ולא עצל, אינו מתנשא על הנתמך. אלו הם מאפייניו של גְ'ווָאנְסוּן שְׁה". גְ'ווָאנְסוּן שְׁה פתח מאוחר יותר אסכולה משלו, ותלמידיו היוו ענף של הקונפוציאניזם שידוע בתור "פלג דְזְה גָ'אנְג", אשר הוזכר על ידי הפילוסופים שׂוּ'ן דְזְה והָאן פֵיי דְזְה, מאות שנים לאחר זמנו של דְזְה גָ'אנְג. המאמרות מכילות שלושה פרקים מאמרותיו של גְ'ווָאנְסוּן שְׁה. כאשר חלה במחלה קשה, אמר לבנו שֶׁנְשְׂיָאנְג (申祥): "אנחנו מדברים על סופו במקרה של איש המעלה, ועל מותו במקרה של האיש הפחות. האוכל לקוות שהאפשרות הראשונה תתקיים במקרה שלי היום?" במקדשי קונפוציוס, לוח רוחו של גְ'ווָאנְסוּן שְׁה נמצא חמישי מבין תריסר החכמים, במערב. במהלך שושלת טאנג, הקיסר שׂוֵ'אנְדְזונְג העניק לגְ'ווָאנְסוּן שְׁה את תואר האצולה "רוזן צֶ'ן" (陳伯). במהלך שושלת סונג הוסיפו לו את התארים מרקיז וָאנְצְ'יוֹ (宛丘侯), מרקיז יִינְגְצְ'ווָאן (穎川侯) ודוכס צֶ'ן (陳公).  צאצאים של גְ'ווָאנְסוּן שְׁה החזיקו בתואר "דוקטור לחמש הקלאסיקות" (五經博士; Wǔjīng Bóshì). Confucius (1997). Huang, Chichung (ed.). The Analects of Confucius. Oxford University Press. ISBN 978-0-19-506157-4. Han, Zhaoqi (2010). "Biographies of the Disciples of Confucius". Shiji (史记). Beijing: Zhonghua Book Company. ISBN 978-7-101-07272-3. (בסינית) Legge, James (2009). The Confucian Analects, the Great Learning & the Doctrine of the Mean. Cosimo. ISBN 978-1-60520-644-8. Confucius 1997, p. 203. Legge 2009, p. 117. Han 2010, pp. 4607–8. Wu Xiaoyun. "Zhuansun Shi" (בסינית). Taipei Confucian Temple. נבדק ב-10 בנובמבר 2014. {{cite web}}: (עזרה) הקלאסיקה של הטקסים בפרק 檀弓上, פיסקה 32 בחלוקת ctext. H.S. Brunnert; V.V. Hagelstrom (15 באפריל 2013). Present Day Political Organization of China. Routledge. pp. 494–. ISBN 978-1-135-79795-9. {{cite book}}: (עזרה)
SVT1

SVT1 הוא ערוץ טלוויזיה שוודי הנמצא בבעלות השידור הציבורי של שוודיה, תאגיד השידור השוודי. לערוץ גם ערוצי אחות, SVT2, SVT24, SVTK ו-Barnkanalen. ב-2018 היה לערוץ רייטינג ממוצע של 24.5% ובכך היה לנצפה ביותר במדינה. הערוץ משדר באפיק 1. שידורי הטלוויזיה בשוודיה הושקו רשמית ב-4 בספטמבר 1956 עם השקת ערוץ Radiotjänst TV, שלאחר שנה שינה את שמו ל-Sveriges Radio TV. השקתה של רשת הטלוויזיה השנייה, TV2, הובילה את הערוץ לשנות את שמו ל-TV1 ב-1969. הערוץ החל לשדר בצבע בשנת 1970, עוד בטרם שתי הרשתות עברו לניהול המשדר הציבורי ב-1 ביולי 1979. כדי לעודד את התחרות בין שני הערוצים, הערוץ מיתג את עצמו מחדש כ"Kanal 1" (בתרגום: ערוץ 1) ב-1 ביולי 1987, כשכל תוכניות האולפן של הערוץ, הופקו בסטוקהולם, כולל החדשות והאקטואליה. התחרות הגוברת עם הערוצים המסחריים, כולל ערוץ TV4, הובילה לשינוי שם הערוץ ל-SVT1, תוך הפקת תוכניות חדשות מכל רחבי המדינה. ב-2001 הוחלט לנסות להפוך את הערוץ לנצפה ביותר בשוודיה, במקום ערוץ SVT2. במסגרת המהלך, עברה התוכנית הפופולרית, "Report" לערוץ. בזמן שתוכנית אחרת עברה לרשת השנייה. בימי חול, יום שידור רגיל מתחיל עם תוכנית הבוקר "בוקר טוב שוודיה" (Gomorron Sverige), ואחריה שידורים חוזרים וסרטים תיעודיים לאורך כל היום, יחד עם ספורט בשידור חי. לוח השידורים של הערב לרוב משודר בין 5 בערב עד חצות עם מהדורה מרכזית בת 25 דקות ב-7:30 בערב, וזאת לאחר מבזקים ומגזינים קצרים בשעה 6. בלילה משודרות תוכניות בשידור חוזר. 1956-1969 : בתחילה היה ידוע הערוץ כ"Radiotjänst TV", אם כי נהוג היה לקרוא לערוץ "הטלוויזיה", וזאת בשל העובדה כי הוא היה הערוץ השוודי היחיד. 1969-1979 : כאשר ערוץ שני הושק בדצמבר 1969, שונה שם הערוץ ל-"TV1". שנה מאוחר יותר החלו השידורים בצבע. 1980-2001 : TV1 ו-TV2, הפכו לחלק מהמשדר הציבורי Sveriges Television בשנת 1980. החברה החדשה החלה להשתמש בסמליל חדש, דומה בחלקו הגדול לשתי הרשתות. 2001-2008 : בשנת 2001 מותג מחדש הערוץ, עם סמליל חדש שכולל כוכב. הסמליל של SVT כלל ריבוע כתום עם הספרה "1" לצד הכוכב. כל שידורי הערוץ עברו למסך רחב בשנת 2007. 2008-2012 : SVT1 עבר עוד מיתוג מחדש ב-25 באוגוסט 2008. סמליל הערוץ בין 1980-2001 סמליל הערוץ בין השנים 2010-2012 סמליל הערוץ בין השנים 2012-2016 סמליל גרסת ה-HD בין השנים 2012-2016 סמליל גרסת ה-HD מאז 2016 Anno 1790 אתר האינטרנט הרשמי של SVT1 (בשוודית) SVT1, במסד הנתונים הקולנועיים IMDb (באנגלית)
יוסף ספיר (רופא)

יוסף ספיר (1869–1935), ברקוביץ' במקור, היה פעיל ציוני, רופא נשים, מנהל מחלקת נשים בבית החולים ביקור חולים בירושלים (1925-1935). ספיר נולד בקישינב, בסרביה שברוסיה לצבי ולאטיל. את לימודי הרפואה עשה בווינה ובמונפלייה. ספיר התחתן עם מתילדה בת ד"ר אהרון פוריעס. ספיר כיהן כיושב ראש של אחת האגודות הציוניות באודסה. תוך זמן קצר נעשה לראש כל האגודות, שמספרן באודיסה הגיע אז לכמה עשרות. ספיר השתתף בקונגרסים הציוניים מהרביעי ועד ה-12. בשנת 1914 ספיר ביקר בארץ ישראל. בשנת 1916 נאסר בגלל היותו מעורב בפעילות ציונית, בתקופת מלחמת העולם הראשונה. עם פרוץ הפרעות באוקראינה בין השנים 1918–1921 היה מראשי הוועד לעזרת הנפגעים. ספיר נבחר לראש קרן קיימת לישראל באודסה, ובהמשך ליושב ראש ההסתדרות הציונית בדרום רוסיה. ספיר נמנה עם מייסדי חוגי "עבודת הקודש" באודסה. אודסה של תחילת המאה היוותה ציר חשוב של הספרות העברית. ספיר קיבל על עצמו להיות המפיץ של הספרות הלאומית - ציונית ביידיש וברוסית. לימים ייסד ספרייה שהייתה קרויה "דיא קופיקה ביבליאטהעק". בספרייה זו הוציא עשרות חוברות בהשתתפותם של טובי הסופרים הציונים על נושאים לאומיים וציוניים שונים. החוברות הללו נפוצו בהרבה רבבות טפסים. ספיר היה מקורב לחיים נחמן ביאליק, ולד"ר שאול טשרניחובסקי. בשנת 1925 עלה לארץ ישראל. ספיר נתמנה למנהל מחלקת היולדות בבית החולים ביקור חולים בירושלים ספיר היה פעיל בהר"י ובהסתדרות "הציונים הכלליים".ספיר היה פסל חובב. בין עבודותיו נמנה פסלו של הרצל, אשר נמכר בעותקים רבים, כשההכנסה ממכירותיו הייתה קודש לאגודת "קרן הקיימת". הוא נפטר בשנת 1935, ונקבר בירושלים. הותיר אחריו 2 ילדים: רופאת הנשים ד"ר רחל יהודית ספיר-וילצ'יק והאדריכל ברוך ספיר. נכדיו: מנתח הלב פרופ' דני גור, והאמנית אילנה גור. "חלוצי התחייה" (תר"ץ) (1903), אוסף מאמרים בנושא מהות הציונות ותולדותיה, שזכה לפרס ולתפוצה עולמית ותורגם למספר שפות "תורת החיים" דוד תדהר (עורך), "יוסף ספיר", באנציקלופדיה לחלוצי הישוב ובוניו, כרך ג (1949), עמ' 1239 הארץ, 22 באפריל 1936, גיליון 5074, עמוד 2 "רופאיה של ארץ ישראל 1948-1979", נסים לוי, יעל לוי, מהדורה שנייה, מרץ 2012, איתי בחור הוצאה לאור, ערך: ספיר, יוסף, עמוד 318 ד"ר יוסף ספירilanagoormuseum פסל שפיסל ספיר - פסל ברונזה המתאר את יוסף טרומפלדורilanagoormuseum אוסף תבליטים שיצר ספירilanagoormuseum.org/artwork/Collections/Creations-by-Medium/Sculpture פסל שיצר ספיר מאורעות תרפ"ט. ilanagoormuseum.org/artwork/Collections ברוך ספיר (1909-1976) היה אדריכל וחוקר ארץ ישראל. על שמו רחוב ביפו "רח' האדריכל ברוך ספיר"
נעל הזהב הבלגית

נעל הזהב הבלגית (בהולנדית: Gouden Schoen, בצרפתית: Soulier d'Or) הוא פרס המוענק על בסיס שנתי לכדורגלן הטוב ביותר באותה השנה בליגת העל הבלגית. הפרס מוענק בתחילתה של כל שנה אזרחית, ומוענק בחסות העיתון הבלגי Het Laatste Nieuws. הפרס מחולק החל משנת 1954. הזוכה בפרס נבחר על ידי משאל בין עיתונאים ואנשי כדורגל בולטים בבלגיה. המצביעים מתבקשים לבחור עבור השחקן המצטיין בחצי העונה השני של העונה החולפת, ובחציה הראשון של העונה הנוכחית. כתוצאה מכך, הזוכה יכול לקבל את כל קולותיו עבור חצי עונה בלבד, כך למשל אם הצטרף/עזב את הליגה הבלגית בסיום העונה, או לקבל קולות עבור הופעותיו בשתי קבוצות שונות. פול ון הימסט הוא שיאן הזכיות בפרס, עם ארבע זכיות, בין 1960 ל-1974. יאן קולמנס ווילפריד ון מואר זכו בתואר שלוש פעמים כל אחד. הזר הראשון שזכה בתואר היה יוהאן בוסקאמפ ההולנדי שזכה בתואר ב-1975. פאר זטרברג השוודי ומבארק בוסופה המרוקאי הם הזרים היחידים שזכו בתואר יותר מפעם אחת. בשנת 2011 היה מתיאס סוארס הארגנטינאי לדרום אמריקאי הראשון שזוכה בתואר. בשנת 2016 חולק לראשונה במקביל פרס נעל הזהב לכדורגלנית המצטיינת של השנה, והזוכה הראשונה בתואר הייתה טסה וולארט. כדורגלן השנה בבלגיה
למון טוויגס

למון טוויגס או ענפי הלימון (באנגלית: The Lemon Twigs) היא להקת פופ ורוק אמריקאית מלונג איילנד, ניו יורק, ארצות הברית, שהוקמה בשנת 2015 על ידי האחים בריאן ומייקל ד'אדאריו. שני האחים הם זמרים, כותבי שירים ומנגנים על מגוון כלי-נגינה. על הבס מייגן זינקווסקי ועל הקלידים דני איילה. כל חברי ההרכב למדו ב-Hicksville High School בניו יורק. למון טוויגס הוקמה על ידי האחים בריאן ומייקל ד'אדאריו בזמן שהיו תלמידים בתיכון היקסוויל בלונג איילנד, ניו יורק. שני האחים הם הסולנים, הגיטריסטים והמתופפים, ומוכשרים בנגינה על כלים נוספים. באלבום Do Hollywood, כל אחד מהאחים הוביל בשירה ובגיטרה את השירים שהוא כתב והלחין, וכך נשמר המנהג גם בהופעות חיות. חבריהם לספסל הלימודים זינקווסקי ואיילה מנגנים על בס וקלידים, בהתאמה. איילה הוא גם זמר משני. הלהקה כותבת ומנגנת מוזיקה שמעדכנת רוק קלאסי משנות השישים, כדוגמת הביטלס, הביץ' בויז והזומביז, וכן הרכבי פאוור פופ וארט רוק משנות השבעים כדוגמת ביג סטאר והראמונס. כמו כן, הם מושפעים ממחזות הזמר של תיאטראות ברודוויי. בריאן ד'אדאריו - שירה, גיטרה, בס, קלידים, תופים, חצוצרה, כינור מייקל ד'אדאריו - שירה, גיטרה, בס, קלידים, תופים, כלי הקשה דני איילה - קלידים, קול שני מייגן זינקווסקי - בס what we know (אלבום לא רשמי, 2015) Do Hollywood‏ (2016) Songs For the General Public‏ (2020) Brothers of Destruction‏ (2017) "These Words"/"As Long as We're Together"‏ (2016) "I Wanna Prove to You"‏ (2017) מדיה וקבצים בנושא למון טוויגס בוויקישיתוף אתר האינטרנט הרשמי של למון טוויגס למון טוויגס, ברשת החברתית פייסבוק למון טוויגס, ברשת החברתית אקס (טוויטר) למון טוויגס, ברשת החברתית אינסטגרם למון טוויגס, באתר ספוטיפיי למון טוויגס, באתר סאונדקלאוד (באנגלית) למון טוויגס, באתר AllMusic (באנגלית) למון טוויגס, באתר MusicBrainz (באנגלית) למון טוויגס, באתר דיזר למון טוויגס, באתר Discogs (באנגלית) למון טוויגס, באתר Songkick (באנגלית) למון טוויגס, באתר בילבורד (באנגלית) New band of the week: The Lemon Twigs (The Guardian, July 18, 2016) Hodgkinson, Will (10 August 2016). "The Lemon Twigs at Sebright Arms, E2". The Times. London
עוצמה חכמה

"עוצמה חכמה" (באנגלית: "Smart Power") הוא מונח מתחום היחסים הבינלאומיים, המתייחס לשילוב של אסטרטגיות של עוצמה רכה ושל עוצמה קשה. הוא מוגדר על ידי Center for Strategic and International Studies כ"גישה המדגישה את הצורך בצבא חזק, אך בד בבד גם בבריתות, שיתופי פעולה ומוסדות בכל הרמות שמטרתם להרחיב את ההשפעה האמריקאית ולכונן את הלגיטמיות של השלטון האמריקאי". המושג של עוצמה חכמה קיבל הגנה רשמית מאת מזכירת המדינה של ארצות הברית הילרי קלינטון, אשר הדגישה כי אין בכוונתה של ארצות הברית לוותר על עוצמתה הדיפלומטית והצבאית, אך עם זאת שרצונה של ארצות הברית לשים קץ לנרטיב המשיחי ולשימוש התכוף בכפייה שאפיין את ממשל בוש. Joseph Nye on Smart Power | Belfer Center for Science and International Affairs, www.belfercenter.org (באנגלית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
לוקומוטיב מוסקבה (כדורסל)

לוקומוטיב מוסקבה (ברוסית: Баскетбольный Клуб «Локомотив» Москва) הייתה קבוצת כדורסל סובייטית מהעיר מוסקבה, שהתמודדה בליגת העל הסובייטית בכדורסל והתקיימה בשנים 1923–1980. הקבוצה זכתה באליפות פעם אחת בלבד, בעונת 1939. קבוצת הכדורסל של לוקומוטיב מוסקבה הוקמה בשנת 1923 כחלק מאגודת לוקומוטיב. היא הייתה ממייסדות ליגת העל הסובייטית בכדורסל והתמודדה בה במשך מספר עשורים, אף לא הצליחה להגיע להישגים משמעותיים לאחר מלחמת העולם השנייה. בשנת 1937 סיימה במקום השלישי בטבלת האליפות, אך עונה לאחר מכן הייתה לסגנית אלופה, לקראת זכייתה באליפות הלאומית לראשונה בתולדותיה, בעונת 1939. שנה לאחר מכן התמקמה במקום השלישי, הישג שהצליחה לשחזר גם לאחר חידוש הליגה בעונת 1944 אך מאז נכשלה בשחזור הישג זה. בשנות ה-80 של המאה ה-20 פורקה. אליפות ליגת העל הסובייטית בכדורסל (1): 1939 סגנית: 1938 מקום שלישי: 1937, 1940, 1944 ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
SVT2

SVT2 הוא ערוץ טלוויזיה ציבורי המשודר בשוודיה, הנמצא בבעלות המשדר הציבורי Sveriges Television. הערוץ הושק ב-5 בדצמבר 1969 בידי חברת Sveriges Radio, ובמשך שנים רבות היה הערוץ הפופולרי ביותר בשוודיה, אך כיום הוא משמש כערוץ טלוויזיה של SVT, ומשדר תוכניות בעלות מדרוג נמוך לעומת ערוץ SVT1 המרכזי. נכון ל-2018 ממוצע הרייטינג של הערוץ הוא 6.3%. לאורך שנות ה-60 התחולל ויכוח בנושא ערוץ טלוויזיה שני, עקב פתיחת ערוץ Radiotjänst TV ב-1956. חלק רצו כי הערוץ החדש יהיה פרטי וימומן מפרסומות, אך הוחלט כי הערוץ יהיה ציבורי, וכי Sveriges Radio, ישדר את הערוץ TV2 החל לשדר ביום שישי 5 בדצמבר 1969 - אירוע הידוע כמו "פיצול ערוץ" (kanalklyvningen). בעוד TV1 שודר על תדרים VHF, בערוץ TV2 השתמשו בתדר UHF, כלומר הצופים נאלצו לקנות ממיר מיוחד על מנת לצפות בשידורי הערוץ. אף על פי ש-TV2 היה חלק מאותה חברה, הם היו בעלי מנהלים עצמאיים ואת שניהם עודדו להתחרות אחד עם השני. שני הערוצים הסכימו מאוחר יותר שלא להתחרות ישירות זה בזה, לדוגמה תוכניות סוף השבוע שודרו ביום שישי בערב ב-TV2 וב-TV1 במוצאי שבת. שני הערוצים גם חלקו חברת חדשות ארצית, TV-nytt ששידר מבזקים קצרים ב-7 בערב וב-9 בערב. הפורמט הראשוני גרם להאשמות של חברת החדשות בהטיה של החדשות לצד שמאל, וערוץ TV2 אף תואר "ערוץ אדום". השימוש בתדרים UHF העניק לראשונה לערוץ TV2 אפשרות לשדר תוכניות מקומיות. בנובמבר 1970 הושק מגזין החדשות האזורי הראשון, Sidnytt. לאחר שהחלו לעלות לשידור בהדרגה מגזיני חדשות אזוריים ברחבי המדינה, TV2 הוגדר מחדש כערוץ כלל-שוודי ביולי 1987. ההיערכות מחדש סייעה ל-TV2 להפוך לערוץ הנצפה ביותר בשוודיה, אם כי בשנת 1994 הערוץ איבד את ההובלה לרשת הטלוויזיה המסחרית. התחרות הגוברת הובילה להיערכות מחדש של SVT2 בשנת 1996, במסגרתה הושקו תוכניות חדשות ומגזינים עברו לערוץ SVT1. תוכניות בערוץ SVT2 הן לרוב תוכניות איכותיות יותר מאשר בערוץ הראשי SVT1. שידורי הערוץ כוללות תוכניות בשפות הסאמיות והפינית, סרטים, אקטואליה וכיסוי פרלמנטרי. הערוץ אינו משדר 24 שעות ביממה. נכון ל-2015 SVT2 מסיים את שידורי ב-0:55 בלילה וחוזר לשדר בין 8 ל-9 בבוקר. בשעה 5:15 בערב, SVT2 מתחיל את לוח הזמנים של הערב עם שלושה מבזקי חדשות בשפות מיעוטים: סאמית צפונית, שפת הסימנים בשוודית ובפינית, ואחריהם תוכנית דוקומנטרית. תוכנית החדשות המרכזית, Aktuellt, בשעה 09:00 כולל עדכוני ספורט, חדשות תרבותיות ואזוריות ומזג האוויר. הסופרנוס עמוק באדמה רחוב K פרקינסטון הסמויה ניפ/טאק ורוניקה מארס הסמליל המקורי של הערוץ, בשימוש מאז השקתו סמליל הערוץ בראשית שנות ה-70 סמליל הערוץ בין השנים 1980-2001 סמליל הערוץ בין השנים 2001-2008 סמליל הערוץ בין השנים 2008-2012 סמליל גרסת ה-HD בין השנים 2008-2012 סמליל הערוץ מאז 2012 סמליל גרסת ה-HD של הערוץ מאז 2012 אתר האינטרנט הרשמי של SVT2 (בשוודית) SVT2, במסד הנתונים הקולנועיים IMDb (באנגלית)
גימבאפ

גימבאפּ (בהנגול: 김밥, באנגלית: Gimbap) הוא מאכל קוריאני, העשוי מאורז מבושל ורכיבים נוספים מגולגלים בגים, רצועות של אצות מיובשות ומוגש כנגיסות פרוסות. הוא דומה מאוד לסושי היפני וככל הנראה נוצר בהשראתו. תרגום מילולי של שם המאכל הוא אורז ואצה. לפני הופעת הגימבאפ התקיים מאכל דומה בשם בוֹקסאם (복쌈).  לעיתים קרובות המנה מהווה חלק מארוחה ארוזה, או דוסיראק, להיאכל בפיקניק, ואירועים בחוץ, והיא משמשת גם כארוחה קלה יחד עם דנמוג'י (צנון צהוב כבוש) וקימצ'י. גימבאפ הוא מזון מהיר פופולרי בקוריאה ובארצות אחרות, והוא ידוע כמזון נוח בגלל הניידות הגבוהה ועקב כך שאינו מכיל נוזלים כלל. מדיה וקבצים בנושא גימבאפ בוויקישיתוף National Institute of Korean Language (30 ביולי 2014). "주요 한식명(200개) 로마자 표기 및 번역(영, 중, 일) 표준안" (PDF) (בקוריאנית). נבדק ב-15 בפברואר 2017. {{cite web}}: (עזרה) David Levinson, China - India relations to Hyogo, 2002, ISBN 978-0-684-31243-9. (באנגלית) Alexander, Stian (21 בינואר 2016). "UK's new favourite takeaway has been revealed - and it's not what you'd think". Daily Mirror. נבדק ב-26 בפברואר 2017. {{cite news}}: (עזרה)